Държавен вестник, бр. 48, 2025 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  48
 
Част II.  Данни, попълвани от лекар при първи преглед на болния в лечебното заведение 
Блок “Приемащо лечебно заведение” – вид прием – отбелязва се с “х”, дали пациентът се приема по спешност или планово;  
 
“отказ на лечение поради липса на индикации” – лекарят задължително се подписва; 
 
съгласен съм да получа SMS/Viber известяване за прием – пациентът/негов законен представител се подписва 
 
име на лечебното заведение за болнична помощ или извънболнична помощ, което приема пациента; 
 
номер на клинична пътека/амбулаторна процедура - не се попълва, ако пациентът се изпраща за лечение на заболяване извън 
клиничните пътеки/амбулаторните процедури или ако лечебното заведение няма договор за съответната клинична пътека/амбулаторна 
процедура; 
 
РЗОК №, здравен район по местонахождение на лечебното заведение – съгласно кодовете на здравните райони по области (на 
гърба), договорни отношения с НЗОК - отбелязва се с “х” дали приемащото лечебно заведение има сключен договор с НЗОК, регистрационен 
номер на лечебното заведение, код от МЗ – задължителен за всички лечебни заведения; 
 “Приемащ лекар” - име и фамилия на приемащия лекар/лекар по дентална медицина. Ако пациентът постъпва планово, това са 
данните на лекаря от диагностично - консултативен блок (ДКБ) или лечебни заведения за СИМП (МЦ, ДЦ, МДЦ или ДКЦ) с разкрити легла за 
наблюдение и лечение до 48 часа. 
 
когато пациентът постъпва по спешност или след работното време на ДКБ, се вписват данните на дежурния лекар. 
 
приемна диагноза - наименование на диагнозата, която е повод за лечение на пациента (изписва се на български език), на втория 
ред се изписва придружаващо заболяване ако има такова;  
 
кодове на диагнозата - основен и допълнителен код, когато се изисква съобразно правилата за кодиране, обозначен с “* “в МКБ 10; 
 
дата на първи преглед в лечебното заведение за болнична помощ/лечебното заведение за СИМП (МЦ, ДЦ, МДЦ или ДКЦ) с 
разкрити легла за наблюдение и лечение до 48 часа – попълва се задължително от приемащия лекар: 
 
лекарят от ДКБ/ лечебно заведение за СИМП (МЦ, ДЦ, МДЦ или ДКЦ) с разкрити легла за наблюдение и лечение до 48 часа - 
когато пациентът постъпва планово; 
 
дежурният лекар - когато пациентът постъпва по спешност или след работното време на ДКБ; 
 
дата за планиран прием – попълва се, ако приемът на пациента е планов; 
 
№ от листа за планов прием – уникален номер за лечебното заведение за календарна година.   
 
приемащият лекар задължително подписва документа. 
 
Част III. Данни, попълвани при постъпване на пациент в лечебното заведение  
Блок “Постъпил в лечебното заведение“  
Попълват се всички полета.  
 степен на тежест на състоянието към момента на хоспитализация – попълват се следните класификации: 
СТЕПЕНИ НА ТЕЖЕСТ НА СЪСТОЯНИЕТО (ПАЦИЕНТИ НАД 3 ГОДИНИ) 
I СТЕПЕН 
Пациентът е независим, с незасегнати жизнени функции, ориентира се във времето и пространството. В състояние е без помощ да се 
облича и съблича, сам да се мие, да се храни, да отива на изследване и манипулации, да включва лампата, радиото, звънеца за повикване и 
да отива до тоалетната. 
ІІ СТЕПЕН 
Пациентът е ограничен поради предписание да не става от леглото или поради леко увреждане. Жизнените му функции не са засегнати, 
но са застрашени. Обикновено се ориентира за времето и пространството. В състояние е сам или с помощ да се облича или съблича, да се мие 
на умивалника или в леглото, да яде и пие. Може да отива на изследвания и манипулации само с придружител. Сам обслужва звънеца за 
повикване, лампата и радиото и сам търси помощ за ползване на тоалетната. 
ІІІ СТЕПЕН 
Пациентът е ограничен поради предписание да не става от леглото или тежко увреждане. Може да има нарушение в ориентацията, 
нуждае се непрекъснато от помощ при обличане и събличане, при извършване на тоалета и при хранене. Изследванията и манипулациите се 
извършват само в лежащо положение. 
ІV СТЕПЕН 
В това състояние пациентът е напълно зависим, нетранспортабилен, с нарушено съзнание и се нуждае от непрекъснато обслужване при 
всички ситуации. 
СТЕПЕНИ НА ТЕЖЕСТ НА СЪСТОЯНИЕТО (ДЕЦА ОТ 1 ДО 3 ГОДИНИ) 
І СТЕПЕН 
Деца от една до три годишна възраст без отклонения в общото развитие. Включва къпане, хранене до 4 пъти в денонощие, преповиване 
до 3 пъти в денонощие или поставяне на гърне/водене до тоалетна, поставяне в легло и приспиване, раздвижване - пасивно и активно. Контрол 
на температура, дишане, пулс, бъбречна функция и дефекация до два пъти в денонощие. 
ІІ СТЕПЕН 
Към грижите за първа степен поради нарушено състояние се добавят: допълнително миене и почистване, хранене до 6 пъти в 
денонощие, преповиване до 6 пъти в денонощие или присъствие при изхождане по нужда, раздвижване или приспиване по обичаен начин. 
Контрол на температура, дишане, пулс, бъбречна функция и дефекция до 4-6 пъти в денонощие. Поддържане на инфузионно лечение до два 
пъти в денонощие. 
ІІІ СТЕПЕН 
Към грижите за втора степен поради по-тежко нарушено състояние (след операции, инвазивни процедури, остра фаза на 
заболяването/висок фебрилитет) се добавят: къпане или миене при затруднени условия (неподвижност, включени инфузионни системи, 
продължителен мониторинг, стерилни условия и др.). Допълнителни грижи - при диарии, повръщания, обилни изпотявания, кървене и при 
промяна на положението в леглото, пасивното и активно раздвижване поради затруднените условия. 
ІV СТЕПЕН 
В това състояние детето е напълно зависимо, транспортабилно при специални изисквания, с нарушено съзнание и се нуждае от 
непрекъснато обслужване при всички ситуации. 
Поради много тежко нарушено състояние към грижите за трета степен могат да се добавят продължително изкуствено дишане с 
респиратор и друго интензивно лечение на детето. 
 
СТЕПЕНИ НА ТЕЖЕСТ НА СЪСТОЯНИЕТО (НОВОРОДЕНИ И КЪРМАЧЕТА) 
І СТЕПЕН 
Новородени и кърмачета без отклонения от нормата. Включва къпане, хранене до 5 пъти в денонощие, преповиване до 5 пъти в 
денонощие, обръщане в леглото до 5 пъти в денонощие, контрол на температура, дишане, пулс, бъбречна функция и дефекация до 3 пъти в 
денонощие. 
ІІ СТЕПЕН 
Към грижите за първа степен поради нарушено състояние се добавят: допълнително миене и почистване, хранене до 8 пъти в 
денонощие, преповиване до 8 пъти в денонощие, обръщане в леглото 8-10 пъти в денонощие, контрол на температура, дишане, пулс, бъбречна 
функция и дефекация до 6 пъти в денонощие. 
ІІІ СТЕПЕН 
Към грижите за втора степен поради по-тежко състояние (след операции, инвазивни процедури, остра фаза на заболяването, висок 
фебрилитет) се добавят: къпане или миене при затруднени условия (неподвижност, включени инфузионни системи, продължителен мониторинг, 
стерилни условия и др.). Допълнителни грижи - при диарии, повръщания, обилни изпотявания, кървене и при промяна на положението в леглото 
поради затруднените условия.